Међународни дан младих
<s>Међународни дан младих је годишњи међународни догађај који се слави 12. августа.</s><s>Први пут обележен 2000. године, дан има сврху да скрене пажњу на проблеме, културна и правна питања омладине, ученика, студената.</s><s>Не треба га мешати са Светским даном омладине, који Католичка црква организује сваког јула различитог датума.</s>

<s>Замисли 
Датум обележавања овог празника одређен је за 20. јануар 2000. године Резолуцијом 54/120 Генералне скупштине Организације уједињених нација, а према препоруци са Светске конференције министара задужених за омладину одржане од 8. до 12. августа 1998.  године у Лисабону.</s>

<s>Дан је замишљен као прилика да се скрене пажња на питања младих широм света.</s><s>Концерти, радионице, културне манифестације и скупови које организују државне власти и омладинске организације одржавају се широм света у част овог дана.</s>

<s>Статистике 
Према проценама Уједињених нација, а како саопштава генерална директорка Унеска Ирина Бокова, половина светске популације је млађа од 25 година.</s><s>Она се суочава са многим неједнакостима и неправдама.</s><s>Некоме фали новца за искоришћавање потенцијала, некоме вештина, знања и самопоуздања, а некоме посла.</s><s>Она сматра да овај дан треба искористити за признање доприноса младића и девојака широм света развитку друштва.</s><s>Како каже, омладина ће свет тек наследити, али га већ данас мења.</s>

<s>Млади људи су извориште идеја за иновације.</s><s>Они су данашњи мислиоци, разрешивачи проблема и катализатори мира.</s><s>Они су најјачи заговорници правде и достојанства на свету.</s><s>Ипак, потребни су им добри послови, квалитетно образовање и приступ култури за све.</s><s>Потребно их је саслушати и укључити у друштво. — Ирина Бокова, Унеско</s>

<s>Мада принципијелно гововрећи дефиниција омладине варира у односу на контекст у којем се реч налази, за Међународни дан младих узима се универзална дефиниција Организације уједињених нација која за омладинце сматра особе старости од 15 до 24 године.</s><s>Ипак, она није обавезујућа када је учешће у програмима у оквиру овог празника и служи само у статистичке сврхе.</s>

<s>Као додатна потреба за оваквим даном узима се и чињеница да, према подацима из 2006. године, скоро 85% светске омладине живи у земљама у развоју, што ће до 2025. године порасти на 89,5%.</s><s>Стога се сматра за неопходно предузимање мера којим би се решили проблеми овог великог дела свеукупне људске популације, посебно на државном и локалном нивоу.</s>

<s>Теме дана 
По угледу на друге празнике Уједињених нација, и Међународни дан младих сваке године има другу тематику.</s><s>Тако је, на пример, 2013. године тема била миграција младих, 2012. године тема је била партнерство са младима, 2011. променимо наш свет, 2010. дијалог и међусобно разумевање, 2009. одрживост, а 2008. млади и климатске промене.</s>

<s>Године 2007. тема је била будите виђени и чувени, 2006. године тема је била заједно против сиромаштва, 2005. важно је давати обећања, 2004. омладина у међугенерацијском друштву, 2003. проналажење пристојног и продуктивног посла за младе свуда, 2002. садашњост и будућност, 2001. здравље и незапосленост, док је прве године манифестација била свеобухватна, без теме.</s>

<s>На свакој територији посебно спроводе се и манифестације на теме које локални организатори изаберу.</s><s>Тако се Међународни дан младих у Републици Србији одржава од 2007. године у организацији Министарства спорта и омладине.</s><s>Тема за 2013. годину била је Активирај се и ти, конципирана као манифестаја у Бањи Ковиљачи.</s>

<s>Извори</s>

<s>Ujedinjene nacije
Praznici
Svjetski dani</s>

